Kleurvol - Foto's deur ons lede - ons versoek dat lede asseblief nie meer as 2 foto's per dag laai nie. - Fotoskool
Posted by Hennie Cronjé on April 6, 2021 at 8:09am
Hierdie bidsprinkaan het ons ook in die Drakensberg raakgeloop. Dit was tussen grasse, wat fotografie bemoeilik het. Ek het dit toe baie versigtig op my swart doek neergesit en gefotografeer. Op die foto sien ek toe net 3 bene. Ek weet nie of die 4de een daar was en of dit afgebreek het nie. Ek hoop dis nie lg geval nie.
Mooi gedoen Hennie
Josef Steyn April 7, 2021 at 9:28am
Iets heel besonders Hennie. Nog nooit so een gesien nie. Hulle lewe maar 'n gevaarlike lewe en hy het waarskynlik sy been iewers verloor.
Tina le Grange April 6, 2021 at 9:17pm
Hennie baie dankie vir jou kommentaar by my water/skuim foto; ek waardeer al die inligting
Ek het op die skuim gefokus en volgens my skerm lyk die skuim skerp - hoe by jou?
Sal bly wees as jy my met die skuim se skerpheid ook sal help. Baie dankie.
Johan Ayres April 6, 2021 at 4:55pm
Haha, baie welkom by die hindernisse van ons makro fotagrafie outjies. Agtergrond, laag op die grond en wat nog alles. Hierdie is 'n goeie foto met baie goeie kontras en baie kleurvol. Jy kan bly wees jy het nog tyd gehad om die swart lap agter te sit. Dalk is ek verkeerd, miskien is dit net op my skerm, maar die kleurbalans lyk vir my nie 100% nie. Ek huiwer om dit te sê, want jy is altyd baie presies oor die kleurbalans. Ek dink die swart lap het dinge in elk geval moeiliker gemaak. En, nog 'n ding, dit lyk nie so nie, maar hierdie outjies is nie altyd so maklik om af te neem as wat 'n mens sou dink nie. Maar dit bly steeds 'n mooi foto.